'ओसामा की मौत का बदला लेकर रहेंगे'  
अल कायदा के नए सरगना सैफ अल अदेल ने ओसामा बिन लादेन की मौत का बदला लेने के लिए लंदन पर भीषण हमले करने का संकल्प किया है।
अंतरराष्ट्रीय आतंकवादी संगठन अल कायदा के नए सरगना सैफ अल अदेल ने ओसामा बिन लादेन की मौत का बदला लेने के लिए लंदन पर भीषण हमले करने का संकल्प किया है। इसके चलते प्रशासन को यहां शहर के प्रमुख प्रतिष्ठानों की सुरक्षा व्यवस्था कड़ी करने करने को मजबूर होना पड़ा है।  कभी ओसामा के सुरक्षा प्रमुख रह चुके अल अदेल ने संकल्प किया है कि अमेरिका और ब्रिटेन को ओसामा की हत्या की कीमत चुकानी होगी। तालिबान के प्रमुख नेताओं ने शनिवार को इस बात का खुलासा किया। अदेल ने अपने आतंकी अनुयायियों से लंदन को कुचलने के लिए कहा है।  'मेल ऑनलाइन' की रिपोर्ट के मुताबिक अल कायदा का कार्यवाहक प्रमुख बनाए जाने के बाद अल अदेल ने अपने पूर्व मुखिया की हत्या का बदला लेने की ठान ली है। तालिबान प्रवक्ता एहसानउल्ला एहसन ने कहा, हमारे नए नेता ने लंदन के लिए बड़ी योजना बनाने के लिए कहा है। उनका मानना है कि ब्रिटेन यूरोप की रीढ़ की हड्डी है और उसे हर हाल में बर्बाद करना होगा।